CELEX: 62020CN0602
Language: hr
Date: 2020-11-12 00:00:00
Title: Predmet C-602/20: Zahtjev za prethodnu odluku koji je 12. studenoga 2020. uputio Varhoven administrativen sad (Bugarska) – „AKZ – Burgas” EOOD/Direktor na Direktsia „Obzhalvane i danachno-osiguritelna praktika – Burgas”

25.1.2021   
            
            
               HR
            
            
               Službeni list Europske unije
            
            
               C 28/29
            
         
      Zahtjev za prethodnu odluku koji je 12. studenoga 2020. uputio Varhoven administrativen sad (Bugarska) – „AKZ – Burgas” EOOD/Direktor na Direktsia „Obzhalvane i danachno-osiguritelna praktika – Burgas”
      (Predmet C-602/20)
      (2021/C 28/47)
      Jezik postupka: bugarski
      
         Sud koji je uputio zahtjev
      
      Varhoven administrativen sad
      
         Stranke glavnog postupka
      
      
         Tužitelj:„AKZ – Burgas” EOOD
      
         Tuženik: Direktor na Direktsia „Obzhalvane i danachno-osiguritelna praktika”
      
         Prethodna pitanja
      
      
                  1.
               
               
                  Protivi li se pravu Unije nacionalni propis poput onog o kojem je riječ u glavnom postupku, koji zakonske zatezne kamate koje treba platiti prilikom povrata doprinosa za socijalno osiguranje prikupljenih protivno pravu Unije ograničava na one koje teku počevši od sljedećeg dana nakon podnošenja zahtjeva za povrat glavnice?
               
            
                  2.
               
               
                  Protivi li se pravu Unije, osobito načelima ekvivalentnosti i djelotvornosti, nacionalni propis poput onog o kojem je riječ u glavnom postupku, koji zakonske zatezne kamate koje treba platiti prilikom povrata obveznih doprinosa za socijalno osiguranje naplaćenih protivno pravu Unije ograničava na one koje teku počevši od sljedećeg dana nakon podnošenja zahtjeva za povrat tih neosnovano naplaćenih/prikupljenih doprinosa pa do njihova povrata?